stanford-oval/wikipedia huggingface dataset:
Liang Wenbo
Ura > Kiinan kakkospelaaja ja 147 suorittanut pelaaja

Kaudella 2007–2008 Liang teki läpimurtonsa kauden päättävässä maailmanmestaruusturnauksessa edeten aina neljännesfinaaliin asti kohtaamaan Ronnie O'Sullivanin, joka voitti ottelun erin 13–7 ja sittemmin koko turnauksen nousten kolmatta kertaa mestariksi. Matkalla kohti neljännesfinaalia Liang kohtasi maailmanmestarin Ken Dohertyn sekä kokeneen Joe Swailin, joka vei ottelun viimeiseen ja ratkaisevaan erään . Pelin ratkaisuhetkillä Liangin suorittamasta keltaisen pallon pussituksesta jäi pelin jälkeen kommentoitavaa ainakin Swaililla . Liang oli ensimmäinen kiinalaispelaaja, joka on koskaan sijoittunut näin korkealle maailmanmestaruuskisoissa. Tästä saamiensa pisteiden turvin Liang nousi ranking-listalla sijalle 40.
Kaudella 2008–2009 Liang pelasi tasaisesti, saavuttaen parhaan sijoituksensa kuitenkin 16:n parhaan joukossa Northern Ireland Trophy -turnauksessa. Bahrain Snooker Championship -turnauksen karsinnoissa Liang teki toisena kiinalaispelaajana maksimibreikin ottelussaan Martin Gouldia vastaan . Vaikka hän tässä ottelussa tekikin tämän lisäksi kaksi 139 lyöntisarjaa, ei hän päässyt karsinnoista pääsarjaan. Tasaisen suorituksen kautta hän kuitenkin nousi kauden päätteeksi 32:n parhaan joukkoon ranking-listalla sijalle 27.
Ura > Turnausvoittaja ja ranking-turnauksen finalisti ja voittaja

Edellisen kauden tasaisuuden siivittämänä Liang tarvitsi kaudella 2009–2010 käydä vain yksi karsintaottelu jokaisessa ranking-turnauksessa. Ennen ranking-turnaussarjan alkua Liang voitti turnauksen Beijing International Snooker Challenge finaalissa Stephen Maguiren erin 7–6, osoittaen näin olevansa huippukunnossa kauden alla . Kauden virallinen avausturnaus Roewe Shanghai Masters kotimaassa tuotti myös tulosta ja Liang kohtasi finaalissa Ronnie O'Sullivanin. Vielä ei ollut nuoresta taiturista haastamaan The Rocketia finaalissa, vaan O'Sullivan voitti erin 10–5 . Kauden päättävässä maailmanmestaruuskisoissa nähtiin ensimmäisellä kierroksella taistelu kahden kiinalaispelaajan välillä kun Liangia vastaan asettui Ding Junhui, joka veti pidemmän korren. Finaalisijoitus kauden avauksessa sekä vahva eteneminen neljännesfinaaliin Pukka Pies UK Championship -turnauksessa kuitenkin tarjosivat niin paljon ranking-pisteitä, että listasijoitus oli kauden päättyessä 16 eli Liang pelasi toisena kiinalaisena itsensä lajin eliittiin 16:n parhaan joukkoon.
Liang voitti ensimmäisen ranking-turnauksen English Openin lokakuussa vuonna 2016. Hän sai voitosta 70.000 puntaa. Finaalissa kukistui Judd Trump erin 9-6.
Ura > Sopupeliskandaali ja pelikielto

Kesäkuussa 2023 kansainvälinen biljardin lajiliitto WPBSA langetti Liang Wenbolle elinikäisen pelikiellon sopupelien järjestämisen vuoksi. Hän syyllistyi otteluidensa manipulointiin, muiden pelaajien lähestymiseen huijaustarkoituksissa, snookervedonlyöntiin sekä pelien tulosten sopimiseen. Hänellä on 20. kesäkuuta 2023 saakka aikaa valittaa päätöksestä.
Aggressiivisuutta ja lahjakkuutta

Liang Wenbo on erittäin hyökkäävä pelaaja ja on tehnyt urallaan maksimibreikin lisäksi 230 kertaa yli sadan pisteen ylittävää lyöntisarjaa ammattilaisturnaustasolla . Liang harjoittelee usein maanmiehensä Ding Junhuin kanssa.
Turnausvoitot > Ranking-turnaukset

English Open 2016
Turnausvoitot > Kutsuturnaukset

Beijing International Challenge 2009
Turnausvoitot > Muut

IBSF World Under-21 Championship 2005
Tilastot

| 0 | 1 | 2 |
| --- | --- | --- |
 LIANG WENBO: 
| Ranking-turnausten finaalit | 3 | 2009, 2015 ,2016 |
| Korkein ranking-sijoitus | 12 | 2016–2017 |
| Suurin lyöntisarja | 147 | Bahrain Championship 2008 |
| Yli sadan pisteen lyöntisarjat | 230 |  |
Aiheesta muualla

Kuvia tai muita tiedostoja aiheesta Liang Wenbo Wikimedia Commonsissa
Creed Taylor

| Creed Taylor |
| --- | --- |
 Taylor vuonna 2021
Henkilötiedot
Syntynyt: 13. toukokuuta 1929 Lynchburg, Virginia, Yhdysvallat
Kuollut: 23. elokuuta 2022 (93 vuotta) Nürnberg, Saksa
Ammatti:  musiikkituottaja
Creed Bane Taylor V (13. toukokuuta 1929 Lynchburg, Virginia, Yhdysvallat – 	23. elokuuta 2022 Nürnberg, Saksa) oli yhdysvaltalainen musiikkituottaja, joka tunnetaan parhaiten työstään CTI Records -levy-yhtiön parissa, jonka hän perusti vuonna 1967. Hänen uraansa kuului myös työ levy-yhtiöiden Bethlehem Records, ABC-Paramount Records, Verve Records sekä A&M Records kanssa. Hän oli laajalti tunnettu suurten brasilialaisten bossa nova -artistien (kuten Antônio Carlos Jobim, Eumir Deodato, João ja Astrud Gilberton) tuomisesta äänittämään Yhdysvaltoihin 1960-luvulla.
Aiheesta muualla

Kuvia tai muita tiedostoja aiheesta Creed Taylor Wikimedia Commonsissa
Deccanin laavapurkaukset

Deccanin basalttimuodostumia Länsi-Ghatissa Intiassa.
Deccanin laavapurkaukset Deccanin ylängöllä läntisessä ja keskisessä Intiassa ovat yksi Maan laajimmista laakiopurkauksista. Ne tapahtuivat liitukauden lopussa ja niitä onkin arveltu yhdessä asteroidin törmäyksen lisäksi liitukauden joukkosukupuuton syyksi.
Purkaukset tapahtuivat aikavälillä 63 miljoonaa – 67 miljoonaa vuotta sitten. Laavaa tuli kahden kilometrin paksuinen kerros. Basalttisen laavakentän laajuus on yli 500 000 km2 ja sen syntymisessä kesti yhteensä yli miljoona vuotta. Alun perin laavakenttä on saattanut olla kooltaan jopa 1,5 miljoonaa km2. Purkauksen syynä on mahdollisesti ollut Maan vaipasta ylöspäin noussut pluumi.
Laavasta on tutkittu 600 metrin paksuinen kerros, joka on saattanut syntyä 30 000 vuoden aikana eli riittävän nopeasti vapauttaakseen samalla rikkipitoisia kaasuja, jotka saivat aikaan tappavia muutoksia maapallon ilmastossa. Dinosaurukset kuolivat K/T-rajan aikaan mahdollisesti vulkanismin ja asteroidin törmäyksen yhteisvaikutuksesta. Nykyisin asteroiditörmäyksen katsotaan kuitenkin olleen laavapurkauksia merkittävämpi tekijä joukkosukupuuton aiheuttajana.
Aiheesta muualla

The Deccan beyond the plume hypothesis (englanniksi)
The Deccan Volcanic Province: Thoughts about its genesis (englanniksi)
2003 GSA (Arkistoitu – Internet Archive) (englanniksi)
Space daily: Deep Impact (englanniksi)
Dekantointi

Dekantointia
Dekantointi on kemiallinen työmenetelmä, jonka avulla pyritään erottamaan niukkaliukoinen aines liuottimesta tai päinvastoin. Työmenetelmää voidaan käyttää, jos synteesissä saatu sakka, esimerkiksi niukkaliukoinen kuparioksidi, halutaan erottaa liuottimena toimivasta vedestä. Dekantointi suoritetaan siten, että sakan tai raskaamman nesteen annetaan laskeutua astian pohjalle ja kaadetaan sitten päällimmäinen nestekerros pois.
Myös viinipullojen pohjalle kertynyt sakka ja kuraveden vesi erotetaan dekantoimalla.
Dekasegi

Dekasegi (voidaan kirjoittaa myös Dekasegui tai Dekassegui) on termi, jolla tarkoitetaan etnisyydeltään japanilaisia, jotka ovat muuttaneet Etelä-Amerikasta Japaniin. Suurin osa heistä on lähtöisin Brasiliasta, mutta heitä on muuttanut myös Perusta ja Argentiinasta, sekä muista Latinalaisen Amerikan maista.
Alkuperäinen japaninkielinen sana dekasegi (出稼ぎ) tarkoittaa karkeasti käännettynä "työskentelee poissa kotoa". Tämä voi aiheuttaa närää niissä japanilaistaustaisissa henkilöissä, jotka ovat oppineet pitämään Japania pysyvänä kotinaan, mutta ovat silti toisten japanilaisten mielestä gaijineja eli muukalaisia.
Japanissa asuu n. 270 000 Brasiliasta muuttanutta japanilaistaustaista ihmistä. Suurin osa heistä on kaksikielisiä, ja puhuu japanin lisäksi portugalia, espanjaa tai englantia.
Lumipisarat

| Lumipisarat |
| --- | --- |
 Kevätlumipisara (Leucojum vernum)
Tieteellinen luokittelu
Kunta::  Kasvit Plantae
Kaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Narsissikasvit Amaryllidaceae
Suku::  Lumipisarat Leucojum  L.
Katso myös
   Lumipisarat Wikispeciesissä   Lumipisarat Commonsissa 
Infobox OKNimi-testi OK: 
Lumipisarat eli kevätkellot (Leucojum) on narsissikasvien heimoon ja Asparagales-lahkoon kuuluva suku.
Ulkonäkö

Lumipisaroiden kaikki kehälehdet ovat yhtä pitkiä ja niissä on vihreä kuvio. Lumikellojen sisä- ja ulkokehälehdet ovat eripituisia.
Lajeja

Leucojum aestivum – kesälumipisara, josta käytetään myös nimeä suvikello
Leucojum autumnale – syyslumipisara
Leucojum vernum – kevätlumipisara, josta käytetään myös nimeä kevätkello
Aiheesta muualla

Kassu – Kasvien suomenkieliset nimet: Lumipisarat (Leucojum)
Suomen Lajitietokeskus: Lumipisarat – Leucojum
Funet: Kevätkellot (Leucojum)
Den virtuella floran: Leucojum (ruotsiksi)
ITIS: Leucojum (englanniksi)
United States Department of Agriculture (USDA): Leucojum (englanniksi)
Flora of North America: Leucojum (englanniksi)
César Daniel Fernández

César Daniel Fernández (s. 20. lokakuuta 1954 Buenos Aires) on argentiinalainen roomalaiskatolinen piispa. Hänet vihki papiksi Buenos Airesin arkkihiippakuntaan Juan Carlos Aramburu 14. marraskuuta 1980. Hänet nimitettiin Paranán arkkihiippakunnan vihkipiispaksi ja Caltadrian titulaaripiispaksi 20. syyskuuta 2007. Piispaksi vihkiminen seurasi 30. marraskuuta. Pääkonsekraattorina toimi Mario Luis Bautista Maulión, jota avustivat Eduardo Vicente Mirás ja Mario Aurelio Poli.
Fernández sai 25. elokuuta 2011 nimityksen Jujuyn apostoliseksi hallitsijaksi ja sitten 7. kesäkuuta 2012 sen piispaksi, jonka virkaan hänet asetettiin 6. elokuuta.
Dekel Keinan

| 0 | 1 | 2 |
| --- | --- | --- |

Henkilötiedot
Koko nimi: Dekel Keinan
Syntymäaika: 15. syyskuuta 1984 (ikä 40)
Syntymäpaikka: Rosh HaNikra, Israel
Pelipaikka: keskuspuolustaja
Pituus: 184 senttimetriä
Seura
Seura: Blackpool
Pelinumero: 31
Seurat
| Vuodet | Seura | O (M) |
| 2002–2010 2004–2005 2005–2006 2010– | Maccabi Haifa → Bnei Sakhnin (laina) → Maccabi Netanya (laina) Blackpool | 136 (6) 23 (3) 21 (2) 0 (0) |
Maajoukkue
| 2007– |  Israel | 15 (0) |
 Seurajoukkueuran tilastot kattavat vain kansalliset sarjat, päivitetty 19. elokuuta 2010.  Maajoukkueuran tilastot päivitetty 19. elokuuta 2010.
Dekel Keinan (s. 15. syyskuuta 1984 Rosh HaNikra) on israelainen jalkapalloilija, pelipaikaltaan keskuspuolustaja. Hän edustaa Englannin valioliigassa pelaavaa Blackpoolia. Hän edustaa myös Israelin maajoukkuetta.
Darjeeling Himalayan Railway

Darjeelingin rautatietä taustallaan Himalajan vuoristoa.
Darjeeling Himalayan Railway on Indian Railways -rautatieyhtiön kapearaiteinen rautatie Siligurista Darjeelingiin Länsi-Bengalin osavaltiossa Intiassa.
Rata on yhteensä 88,48 kilometriä pitkä ja sen varrella on päätepysäkkien lisäksi 11 rautatieasemaa, joista 2 258 metrin korkeudessa oleva Ghum on radan korkeimmalla ja maailman toiseksi korkeimmalla sijaitseva rautatieasema. Rautatie kulkee vuoristoisessa maastossa ja sille ovat tyypillisiä monet tiukat kurvit – 73 prosenttia koko radan pituudesta koostuukin mutkista.
Darjeelingin rautatie valittiin Unescon maailmanperintöluetteloon vuonna 1999 toisena rautatienä Itävallan Semmeringin rautatien jälkeen. Nykyään Darjeelingin rautatie muodostaa maailmanperintökohteen yhdessä toisen Intian vuoristorautatien Nilgiri Mountain Railwayn kanssa.
Historia

Normaalilevyinen rautatie Siliguriin Kalkutasta valmistui vuonna 1878. Himalajan juurella sijaitseva Siliguri oli yhdistetty Darjeelingiin tiellä, jota pitkin hevosten vetämät vaunut kulkivat. Teeteollisuus oli jo tuolloin noussut merkittäväksi tekijäksi Darjeelingin alueella ja tie ei olisi pystynyt selviämään kasvavasta liikenteestä.
Eastern Bengal Railway Companyn asiamies Franlin Prestige lähestyi hallitusta ja ehdotti rautatien rakentamista Darjeelingiin. Ehdotus hyväksyttiin vuonna 1879, kun Bengalin varakuveröörin Ashley Edenin muodostama komitea oli antanut positiivisen mielipiteen asiasta. Rautatien rakennustyöt aloitettiin jo samana vuonna. Noin 51 kilometrin pituinen osuus Siligurista Kurseongiin avattiin 23. elokuuta 1880 ja koko radan viralliset avajaiset olivat 4. heinäkuuta 1881. Myöhemmin rataan on tehty monia muutoksia sen kaltevuuden helpottamiseksi.
Huolimatta luonnonmullistuksista, kuten vuoden 1897 maanjäristyksestä ja vuoden 1899 syklonista, Darjeelingin rautatie jatkoi kehittymistään uusilla radan laajennuksilla ja matkustaja- sekä rahtimäärät kasvoivat jatkuvasti. Myöhemmin bussiliikenteestä tuli kuitenkin vakavasti otettava kilpailija rautatielle. Toisen maailmansodan aikana rautatie oli merkittävä sotilaiden ja varusteiden kuljettamisessa Darjeelingin ja Ghumin ympäristöön.
Intian itsenäistymisen jälkeen rautatie sulautettiin Indian Railwaysiin. Vuonna 1962 rataa pidennettiin kuudella kilometrillä New Jalpaiguriin, jossa se yhdistettiin uuteen leveäraiteiseen rautatiehen.
Aiheesta muualla

Kuvia tai muita tiedostoja aiheesta Darjeeling Himalayan Railway Wikimedia Commonsissa
Darjeelingin ja Nilgirin vuoristorautatiet UNESCOn sivuilla (englanniksi) (ranskaksi)
Virtuaalinen kierros Darjeelingin rautatiehen (Arkistoitu – Internet Archive) (englanniksi)
Darjeeling Himalayan Railway (englanniksi)
Unescon maailmanperintökohteet Intiassa
Agran linnoitus
Ajantan luolat
Bhimbetkan kalliosuojat
Champaner-Pavagadhin arkeologinen puisto
Chhatrapati Shivaji Terminus
Cholan elävät temppelit
Darjeelingin ja Nilgirin vuoristorautatiet
Elephantan luolat
Elloran luolat
Fatehpur Sikri
Goan kirkot ja luostarit
Great Himalayanin kansallispuisto
Hampi
Humayunin mausoleumi
Jantar Mantar
Kazirangan kansallispuisto
Keoladeo
Khajuraho
Khangchendzonga
Konarakin aurinkotemppeli
Le Corbusierin arkkitehtoniset työt
Länsi-Ghatit
Mahabalipuram
Mahabodhi-temppeli
Manasin kansallispuisto
Nanda Devi ja Valley of Flowers
Pattadakal
Punainen linnoitus
Qutub Minar
Rajasthanin kukkulalinnoitukset
Rani ki vav (kuningattaren porraskaivo)
Sanchi
Sundarbanin kansallispuisto
Taj Mahal
Yksi rautatien silmukoista, kuva vuodelta 1921.
1999 Kurseong
César Chávez

| César Estrada Chávez |
| --- | --- |
 César Chávez vuonna 1972.
Henkilötiedot
Syntynyt: 31. maaliskuuta 1927 Yuma, Arizona
Kuollut: 23. huhtikuuta 1993 (66 vuotta) San Luis, Arizona
Kansalaisuus:   Yhdysvallat
Ammatti:  maatyöläinen kansalaisoikeusaktivisti
Vanhemmat:  Librado Chávez (isä) Juana Estrada Chávez (äiti)
César Estrada Chávez (31. maaliskuuta 1927 Yuma, Arizona – 23. huhtikuuta 1993 San Luis, Arizona) oli yhdysvaltalainen maatyöläinen, joka tuli tunnetuksi ulkomaalaisten maatyöläisten kansalaisoikeuksien puolestapuhujana. Hän oli yksi National Farm Workers Association -ammattiliiton (nykyinen United Farm Workers) perustajajäsenistä. National Farm Workers Association onnistui vuosia kestäneiden lakkojen ja mielenosoitusten jälkeen parantamaan huomattavasti ulkomaalaisten maatyöläisten asemaa Yhdysvalloissa.
César Chávezin syntymäpäivä 31. maaliskuuta on yleinen vapaapäivä kolmessa Yhdysvaltain osavaltiossa. Hänen mukaansa on nimetty Yhdysvalloissa useita katuja, julkisia rakennuksia ja kaupunkeja.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
César Antonio Cáneva

César Antonio Cáneva (27. maaliskuuta 1874 Carlazzo – 25. toukokuuta 1953) oli italialaissyntyinen Argentiinassa toiminut roomalaiskatolinen piispa. Hänet vihittiin papiksi 21. joulukuuta 1901 ja nimitettiin Azulin hiippakunnan johtoon 13. syyskuuta 1934. Piispaksi vihkiminen seurasi 25. helmikuuta 1935. Pääkonsekraattorina toimi Santiago Luis Copello, jota avustivat Fortunado Devoto ja Augstín Barrere. Cáneva kuoli 79-vuotiaana virassa.
David Barton

| David Barton |
| --- | --- |
 Barton vuonna 2016.
Henkilötiedot
Syntynyt: 28. tammikuuta 1954 (ikä 70) Aledo, Texas, USA
Kansalaisuus:  yhdysvaltalainen
Ammatti:  kirjailija, aktivisti
David Barton (s. 28. tammikuuta 1954 Aledo, Texas, Yhdysvallat) on yhdysvaltalainen kirjailija ja poliittinen aktivisti. Raamatuntutkijana Barton opettaa, että Yhdysvallat perustettiin kristilliseksi kansakunnaksi ja hän torjuu kirkon ja valtion erottamisen perustuslaillisena periaatteena. Barton on tunnettu henkilö kristilliskonservatiivisessaa liikkeessä ja hän on tukenut poliitikkoja lakiehdotuksissa, jotka tukevat kirkon ja valtion välisen erottelun purkamista. Bartonilla on ollut oma päivittäinen radio-ohjelma.
Ludvig XIII

| Ludvig XIII |
| --- | --- |
 Ranskan ja Navarran kuningas
 
Ranskan kuningas
Valtakausi:  14. toukokuuta 1610 – 14. toukokuuta 1643
Kruunajaiset:  17. lokakuuta 1610
Edeltäjä:  Henrik IV
Seuraaja:  Ludvig XIV
Sijaishallitsija:  Maria de’ Medici (1610–1614)

Syntynyt:  27. syyskuuta 1601 Fontainebleau, Ranska
Kuollut:  14. toukokuuta 1643 (41 vuotta) Saint-Germain-en-Laye
Hautapaikka:  Saint-Denis’n basilika
Puoliso:  Anna Itävaltalainen
Lapset:  Ludvig XIV Filip
Suku:  Bourbon (kapetingi-dynastia)
Isä:  Henrik IV
Äiti:  Maria de’ Medici
Uskonto:  roomalaiskatolilaisuus
Nimikirjoitus:  
Henrik IV
Ludvig XIII
Gaston Orléans
Henriette-Marie
Ludvig XIII
Ludvig XIV
Filip I, Orléansin herttua
Ludvig XIV
Ludvig, Grand Dauphin
Ludvig, Burgundin herttua
Filip V, Espanjan kuningas
Kaarle, Berryn herttua
Ludvig XV
Ludvig XV
Ludvig, Dauphin
Ludvig XVI
Ludvig XVIII
Kaarle X
Ludvig XVI
Ludvig XVII
Ludvig XVII
Ludvig XVIII
Kaarle X
Ludvig XIII Oikeudenmukainen (ransk. Louis XIII le Juste); (27. syyskuuta 1601 Fontainebleau'n linna, Ranskan kuningaskunta – 14. toukokuuta 1643 Saint-Germain-en-Laye'n linna) oli Ranskan kuningas vuosina 1610–1643 ja Navarran kuningas vuosina 1610–1620.
Hän oli Ludvig XIV:n isä ja järjestyksessä toinen Bourbon-sukuinen kuningas.
Suku

Ludvigin vanhemmat olivat Ranskan kuningas Henrik IV ja tämän toinen puoliso kuningatar Maria de’ Medici.
Hänellä oli neljä sisarusta, joista hän oli vanhin. Sisar Elisabet Ranskalainen (1602–1644) oli Espanjan kuningatar, Christine de Bourbon (1606–1663) oli Savoijin herttuatar, nuorempi veli Gaston (1608–1660) oli Orléansin herttua ja nuorin sisar Henrietta Maria (1609–1669) oli Englannin kuningatar ja Kaarle I:n puoliso.
Kuningas

Ludvig XIII:sta tuli Ranskan kuningas 9-vuotiaana isänsä Henrik IV:n kuoltua toukokuussa 1610. Henrik IV oli lopettanut uskonsodat ja saanut rauhan aikaiseksi Ranskassa, joten hänen kuolemansa salamurhattuna oli kova kolaus Ranskan kuningashuoneelle. Rauhattomuudet ja sisäiset epävakaudet alkoivat uudelleen. Aina vuoteen 1614 Ranskaa hallitsi sijaishallitsijana Ludvigin äiti Maria de’ Medici, joka oli itserakas hallitsija ja monien suosikkiensa, etenkin Concino Concinin, markiisi d'Ancren (1589–1617) vaikutuksen alainen. Maria de’ Medici ei suostunut luovuttamaan hallitsemista silloisen käytännön mukaan täysi-ikäiselle eli 13-vuotiaalle Ludvigille, mutta vuonna 1617 Ludvig otti vallan itselleen ja murhautti Concinin.
Kuningas otti suosikikseen pääfalkonieeri Charles d'Albertin, Luynesin herttuan (1578–1621), josta tuli pian hallitseva hahmo hänen neuvostossaan. Ludvig karkotti äitinsä Bloisin linnaan, ja vuosina 1619–1620 tämä nostatti kaksi epäonnistunutta kapinaa. Vaikka kuninkaan pääneuvonantaja Armand de Richelieu (ei vielä kardinaali) sovitteli äidin ja pojan välisiä suhteita elokuussa 1620, Ludvigin ja leskikuningatar Maria de' Medicin välinen suhde säilyi pohjimmiltaan vihamielisenä.
Joulukuussa 1621 hugenotit kapinoivat Etelä-Ranskassa. Ludvig osallistui sotatoimiin keväällä 1622 ja valloitti joukkoineen useita hugenottien linnoituksia ennen kuin solmi aselevon kapinallisten kanssa lokakuussa 1622. Syyskuussa Richelieusta oli tullut kardinaali. Ludvig ei edelleenkään luottanut Richelieuhun tämän aiemman yhteistyön Maria de' Medicin kanssa tähden, mutta alkoi luottaa kardinaalin poliittiseen harkintaan. Vuonna 1624 hän teki Richelieusta pääministerinsä.
Katolisen Ludvigin aikana jatkuivat sodat katolisten ja protestanttien eli hugenottien välillä. Vuonna 1624 kuninkaallisen neuvoston johtoon nousi kardinaali Richelieu, joka toimi vuoteen 1642 asti hänen pääministerinään. Richelieu oli nerokas poliitikko ja hän otti Ranskan hallitsemisen omiin käsiinsä.
Ludvigin hallituskauden pääpiirteenä oli Richelieun dominoima Ranska. Ludvig ei ollut taitava hallitsija, hän oli henkisesti epävakaa ja hänellä oli huono terveys. Siksi häntä ja myös Richelieuta vastaan tehtiin salaliittoja, joiden päämääränä oli hänen nuoremman veljensä Gastonin, Orléansin herttuan nousu valtaistuimelle ja Richelieun syökseminen vallasta. Richelieu oli mahtava valtiomies, ja hänen kukistamisekseen pyydettiin apua valtion ulkopuolelta, mikä ei kuitenkaan onnistunut. Ludvig XIII:n vastustajiin kuuluivat muun muassa hänen veljensä Gaston ja puolisonsa Anna Itävaltalainen, joten Ludvig tarvitsi kiperästi Richelieun apua asemansa puolustamisessa. Richelieun ansiosta, joka puolusti vankasti absolutismia, Ludvig XIII oli Ranskan alkavan itsevaltiuden eli absolutismin ensimmäinen hallitsija.
Ludvig piiritti protestanttien tärkeää satamaa La Rochellea vuosina 1627–1628 ja soti Espanjaa vastaan vuosina 1635–1642.
Avioliitto ja lapset

Ludvig kihlattiin poliittisessa, huhtikuussa 1615 järjestetyssä kaksoisavioliitossa (jossa hänen sisarensa Elisabet Ranskalainen naitettin tulevalle Filip IV:lle) Habsburg-suvun prinsessa Anna Itävaltalaisen, Espanjan kuninkaan Filip III:n tyttären kanssa, joka oli hänen pikkuserkkunsa. He avioituivat 24. marraskuuta 1615. Heidän avioliittonsa ei ollut onnellinen, he vihasivat toisiaan silmittömästi ja elivät suurimman osan ajastaan erillään ja olivat kauan lapsettomia. Neljän vuosina 1619-1631 kuolleina syntyneiden lasten jälkeen, Anna synnytti 23 avioliittovuoden jälkeen ensimmäisen eloon jääneen lapsen. Kaksi vuotta myöhemmin syntyi toinen poika.
Ludvig XIV (1638–1715)
Filip I, Orléansin herttua (1640–1701)
Perintö

Ludvig XIII:llä oli koko elämänsä huono terveys. Hän kuoli tuberkuloosiin heti Richelieun jälkeen vuonna 1643. Kerrotaan, että hänelle tehdyn ruumiinavauksen yhteydessä todettiin erään sairauden vieneen häneltä kyvyn saada lapsia ja tällöin nousi kohu Ludvig XIV:n oikeasta biologisesta isästä. Väitetään myös, että Filipin isä olisi ollut oikeasti kardinaali Mazarin, tämä avioitui Ludvigin kuoltua salaa leskikuningatar Anna Itävaltalaisen kanssa.
Ludvig XIII:n kuoltua leskikuningatar Annasta tuli viisivuotiaan Ludvig XIV:n sijaishallitsija yhdessä kardinaali Mazarinin kanssa.
Aiheesta muualla

Kuvia tai muita tiedostoja aiheesta Ludvig XIII Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Henrik IV | Ranskan kuningas 1610–1643 | Seuraaja: Ludvig XIV |
Ludvig XIII, Ranskan kuningas, Philippe de Champaigne 1635
David Bernard Thompson

David Bernard Thompson (29. toukokuuta 1923 Philadelphia – 24. marraskuuta 2013) oli yhdysvaltalainen roomalaiskatolinen piispa. Hänet vihittiin papiksi Philadelphian arkkihiippakuntaan 27. toukokuuta 1950 ja nimitettiin Charlestonin hiippakunnan koadjuuttoripiispaksi 22. huhtikuuta 1989. Piispaksi vihkiminen seurasi 24. toukokuuta. Pääkonsekraattorina toimi Pio Laghi, jota avustivat Norbert Felix Gaughan ja Eugene Antonio Marino.
Thompsonista tuli 22. helmikuuta 1990 Charlestonin piispa, jona hän toimi, kunnes erosi tehtävistään 12. heinäkuuta 1999.
Luminurmikka

| Luminurmikka |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Nurmikat Poa
Laji::  arctica
Kaksiosainen nimi
 Poa arctica  R.Br. 
Katso myös
   Luminurmikka Wikispeciesissä   Luminurmikka Commonsissa 
Infobox OKNimi-testi OK: 
Luminurmikka eli lapinnurmikka (Poa arctica) on heinäkasvien (Poaceae) heimoon ja nurmikoiden (Poa) sukuun kuuluva kasvilaji. Se on monivuotinen ja yleisesti ottaen matalakasvuinen heinälaji, joka lisääntyy joko kokonaan tai osittain apomiktisesti. Luminurmikasta voidaan erottaa useita eri alalajeja. Muista nurmikkalajeista luminurmikka muistuttaa eniten niittynurmikkaa (Poa pratensis).